**ΠΑΡΑΡΤΗΜΑ VΙ: ΔΙΚΑΙΟΛΟΓΗΤΙΚΑ ΓΙΑ ΤΗΝ ΚΑΤΑΒΟΛΗ ΤΗΣ ΕΠΙΧΟΡΗΓΗΣΗΣ**

Για την καταβολή της επιχορήγησης απαιτούνται:

1. **Πρόσφατη Εκτύπωση Προσωποποιημένης Πληροφόρησης** της επιχείρησης μέσω της ιστοσελίδας gsis.gr, με τα στοιχεία μητρώου, τις εγκαταστάσεις Εσωτερικού που διαθέτει και την κατάσταση ενεργών δραστηριοτήτων (ΚΑΔ)με εμφανή την ημερομηνία εκτύπωσης εντός των τελευταίων δέκα (10) ημερών από την υποβολή τους. Επισημαίνεται ότι, σε περίπτωση ατομικής επιχείρησης που έχουν μεταβληθεί / τροποποιηθεί τα στοιχεία της από την ημερομηνία της ηλεκτρονικής υποβολής της αίτησης χρηματοδότησης κατατίθεται και βεβαίωση μεταβολής/ών από την αρμόδια Δ.Ο.Υ.
2. **Φορολογική ενημερότητα**, για είσπραξη χρημάτων από φορείς της Κεντρικής Διοίκησης σε ισχύ και **Ασφαλιστική ενημερότητα** για είσπραξη εκκαθαρισμένων απαιτήσεων από το Δημόσιο σε ισχύ, **ή Βεβαίωση οφειλής φόρων και ασφαλιστικών εισφορών**. Από τη Βεβαίωση Οφειλών πρέπει να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης κατόπιν προηγούμενης αποφάσεως της Ευρωπαϊκής Επιτροπής. Σε περίπτωση που δεν είναι εφικτή η υποβολή βεβαίωσης οφειλής, αποδεκτή μπορεί να γίνει και μια εκτύπωση οφειλών της επιχείρησης (στοιχεία οφειλών εκτός ρύθμισης) μέσω της ιστοσελίδας gsis.gr από την οποία να προκύπτει ότι δεν είναι υπόχρεη σε ανάκτηση κρατικής ενίσχυσης, η οποία κρίθηκε παράνομη κατόπιν αποφάσεως της Επιτροπής.
3. **Έντυπo Ε3 με αριθμό Δήλωσης, όπως παράγεται από την πλατφόρμα συστημάτων (ηλεκτρονική υποβολή) για το έτος αναφοράς 2021 για τις επιχειρήσεις οι οποίες κατά την υποβολή της αίτησης προσκόμισαν για το έτος 2021 Υπεύθυνη Δήλωση υπογεγραμμένη από τον Λογιστή της επιχείρησης στην οποία δηλώθηκε το ποσό του αναλωθέντος κεφαλαίου κίνησης.**
4. **Αριθμός Τραπεζικού λογαριασμού** με τον αριθμό ΙΒΑΝ (εταιρικού ή επαγγελματικού λογαριασμού) της επιχείρησης, στον οποίο θα γίνει η κατάθεση της επιχορήγησης.
5. **Υπεύθυνη Δήλωση του Νόμιμου Εκπροσώπου της επιχείρησης, θεωρημένη για το γνήσιο της υπογραφής από δημόσια αρχή ή με ψηφιακή υπογραφή ή εκδοθείσα μέσω του www.gov.gr,** στην οποία θα αναφέρονται τα ακόλουθα:
6. το συνολικό ποσό της δημόσιας χρηματοδότησης που θα λάβει η επιχείρηση (σε επίπεδο “δεδομένης επιχείρησης” όπως αυτή ορίζεται από την Κοινοτική νομοθεσία και νομολογία) από τη συγκεκριμένη Δράση, συναθροιζόμενη με κάθε άλλη ενίσχυση που θα λάβει δυνάμει του Κανονισμού (ΕΕ) αριθ.1407/2013 (De Minimis), δεν ξεπερνάει τις 200.000 ευρώ.
7. ότι **η επιχείρηση δεν βρίσκεται σε θέση αναγκαστικής διαχείρισης**
8. ότι **δεν έχει γίνει περαιτέρω τροποποίηση του καταστατικού**, με αναφορά στον αριθμό της τελευταίας τροποποίησης.

Σε περίπτωση που έχει τροποποιηθεί το καταστατικό της επιχείρησης απαιτείται επιπρόσθετα η προσκόμιση επικυρωμένου από το Γ.Ε.ΜΗ. αντιγράφου του τελευταίου (κωδικοποιημένου) καταστατικού ή το σύνολο των τροποποιήσεων του καταστατικού από την ημερομηνία υποβολής της αίτησης χρηματοδότησης, εφ’ όσον δεν υφίσταται κωδικοποιημένο.

1. ότι **τα στοιχεία της εκπροσώπησης, αλλά και της εταιρικής/μετοχικής σύνθεσης της εταιρείας, δεν έχουν τροποποιηθεί και είναι σύμφωνα με την ισχύουσα εγκριτική απόφαση**.
2. το άθροισμα των ενισχύσεων που έχει λάβει η επιχείρηση, από το σύνολο των προγραμμάτων που υλοποιεί στο πλαίσιο Δράσεων του ΕΣΠΑ 2014-2020, και χρησιμοποιεί για την κάλυψη λειτουργικών δαπανών έτους 2022 που αντιστοιχούν στους Κωδικούς του Ε3, οι οποίοι ελήφθησαν υπόψη για τον υπολογισμό της επιχορήγησης, δεν ξεπερνά την συνολική αξία των εν λόγω λειτουργικών δαπανών της επιχείρησης ανά κωδικό για το ίδιο έτος και επομένως διασφαλίζεται η τήρηση της αρχής της μη διπλής χρηματοδότησης της ίδιας δαπάνης από δύο Ταμεία ή από δύο προγράμματα του ίδιου Ταμείου.

Εφ’ όσον έχει γίνει τροποποίηση, υποβάλλονται εναλλακτικά:

* για την εκπροσώπηση: Καταστατικό, Πιστοποιητικό/Βεβαίωση εκπροσώπησης Πρακτικό/Απόφαση ΓΣ, ανάλογα με τη νομική μορφή – (ΑΕ/ ΕΠΕ/ΙΚΕ).
* για την εταιρική/μετοχική σύνθεση: Καταστατικό, Φωτοτυπία του βιβλίου μετόχων με σφραγίδα της εταιρείας και υπογραφή από τον νόμιμο εκπρόσωπο ή πρακτικό Γ.Σ. με την ισχύουσα μετοχική σύνθεση, ανάλογα με τη νομική μορφή (ΑΕ/ΕΠΕ/ΙΚΕ).

1. **Πιστοποιητικό καλής λειτουργίας από το Γ.Ε.ΜΗ.** περί μη πτώχευσης, αίτησης για πτώχευση και μη θέσης σε εκκαθάριση**,** με ημερομηνία έκδοσης το τελευταίο Μήνα.

* Σε περίπτωση μη δυνατότητας έκδοσης του πιστοποιητικού καλής λειτουργίας από το Γ.Ε.Μ.Η. πρέπει να προσκομιστούν πρωτότυπα τα κάτωθι πιστοποιητικά, έκδοσης εντός των τελευταίων δεκαπέντε (15) ημερών από την υποβολή τους:
* Περί μη πτώχευσης και μη κατάθεσης αίτησης πτώχευσης από Πρωτοδικείο,
* Περί μη θέσης σε εκκαθάριση από ΓΕΜΗ,
* Περί μη θέσης σε αναγκαστική διαχείριση από ΓΕΜΗ

1. Φωτογραφία της αναρτημένης αφίσας, σύμφωνα με τις υποχρεώσεις δημοσιότητας που ορίζονται στους Επικοινωνιακούς Οδηγούς Δημοσιότητας και Πληροφόρησης της ΓΓΕΚ, του ΕΣΠΑ 2014-2020 και ΕΥΔ ΕΠΑνΕΚ 2014-2020.
2. Εκτυπώσεις της ιστοσελίδας της επιχείρησης (εφ’ όσον υπάρχουν) από τις οποίες θα προκύπτει συμμόρφωση με τις υποχρεώσεις δημοσιότητας που ορίζονται στους Επικοινωνιακούς Οδηγούς Δημοσιότητας και Πληροφόρησης της ΓΓΕΚ, του ΕΣΠΑ 2014-2020 και της ΕΥΔ ΕΠΑνΕΚ 2014-2020.